Oʻzbekiston Respublikasi Vazirlar Mahkamasining “Oʻzbekiston Respublikasi Prezidentining “Toʻgʻridan-toʻgʻri xususiy xorijiy investitsiyalarni jalb etishni ragʻbatlantirish borasidagi qoʻshimcha chora-tadbirlar toʻgʻrisida”gi Farmonini amalga oshirish chora-tadbirlari haqida” 2005-yil 2-avgustdagi 180-son qaroriga oʻzgartirishlar kiritish toʻgʻrisida
(decree, 2020-04-30)

Oʻzbekiston Respublikasi Prezidentining “Oʻzbekiston Respublikasi Investitsiyalar va tashqi savdo vazirligi faoliyatini tashkil etish toʻgʻrisida” 2019-yil 28-yanvardagi PQ-4135-son qarori ijrosini taʼminlash maqsadida Vazirlar Mahkamasi qaror qiladi: 1. Vazirlar Mahkamasining “Oʻzbekiston Respublikasi Prezidentining “Toʻgʻridan-toʻgʻri xususiy xorijiy investitsiyalarni jalb etishni ragʻbatlantirish borasidagi qoʻshimcha chora-tadbirlar toʻgʻrisida”gi Farmonini amalga oshirish chora-tadbirlari haqida” 2005-yil 2-avgustdagi 180-son qaroriga ilovaga muvofiq oʻzgartirishlar kiritilsin. 2. Oʻzbekiston Milliy axborot agentligi va Oʻzbekiston Milliy teleradiokompaniyasiga Oʻzbekiston Respublikasi Investitsiyalar va tashqi savdo vazirligi hamda Adliya vazirligi bilan birgalikda ushbu qarorning mazmun-mohiyatini ommaviy axborot vositalarida keng yoritish hamda investorlar oʻrtasida tushuntirish ishlarini olib borish tavsiya etilsin. 3. Vazirliklar va idoralar oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsinlar. 4. Mazkur qarorning bajarilishini nazorat qilish Oʻzbekiston Respublikasi Bosh vazirining investitsiyalar va tashqi iqtisodiy aloqalar masalalari boʻyicha oʻrinbosari — investitsiyalar va tashqi savdo vaziri S.U. Umurzakov zimmasiga yuklansin. 1. 1 va 2-bandlar quyidagi tahrirda bayon qilinsin: “1. Quyidagilar: “Investitsiyalar va investitsiya faoliyati toʻgʻrisida”gi Oʻzbekiston Respublikasi Qonunining 19-moddasida belgilangan kafolatlarni qoʻllash haqida xabar berish tartibi toʻgʻrisidagi nizom 1-ilovaga muvofiq; Oʻzbekiston Respublikasi Hukumati bilan chet ellik investor oʻrtasida investitsiya shartnomalarini tuzish, oʻzgartirish kiritish, tugatish va amalga oshirish tartibi toʻgʻrisidagi nizom 2-ilovaga muvofiq tasdiqlansin. 2. Belgilansinki, chet ellik investorga Oʻzbekiston Respublikasi Hukumati tomonidan qonun hujjatlarida belgilanganga qoʻshimcha kafolatlar va qoʻllab-quvvatlash choralari (imtiyozlar va preferensiyalar) berilgan taqdirda Oʻzbekiston Respublikasi Investitsiyalar va tashqi savdo vazirligi orqali Oʻzbekiston Respublikasi Hukumati bilan chet ellik investor oʻrtasida investitsiya shartnomasi tuziladi va shartnoma keyinchalik Oʻzbekiston Respublikasi Prezidenti yoki Vazirlar Mahkamasi tomonidan tasdiqlanadi”. 2. 1-ilovaning matni quyidagi tahrirda bayon qilinsin: 1. Ushbu Nizom “Investitsiyalar va investitsiya faoliyati toʻgʻrisida”gi Oʻzbekiston Respublikasi Qonunining 19-moddasida investorlarga yoki ularning investitsiyalariga berilgan kafolatlarni qoʻllash haqida xabar berish tartibini belgilaydi. 2. Agar Oʻzbekiston Respublikasining keyingi qonun hujjatlari investitsiya kiritish shart-sharoitlarini yomonlashtirsa, chet ellik investor tegishli vakolatli organni kafolat qoʻllanishi toʻgʻrisida xabardor qiladi. Yuridik shaxslarni davlat roʻyxatidan oʻtkazadigan davlat tashkilotlari, Oʻzbekiston Respublikasi Tashqi ishlar vazirligi, Ichki ishlar vazirligi, Investitsiyalar va tashqi savdo vazirligi hamda xizmat koʻrsatuvchi banklar investor tomonidan kafolat qoʻllanishi toʻgʻrisida xabardor qilinadigan vakolatli organlar hisoblanadi. 3. Kafolatlarni qoʻllash haqidagi xabarnoma yozma shaklda: qonun hujjatlarida nazarda tutilgan hollardan tashqari chet ellik investorning chet elga oʻtkaziladigan daromadlari (foydasi)ni repatriatsiya qilish tartib-taomilini murakkablashtiradigan yoki uning miqdorini kamaytiradigan qoʻshimcha talablar joriy etilgan taqdirda — xizmat koʻrsatuvchi bankka; investitsiyalarni amalga oshirish hajmlariga son jihatdan cheklovlar va investitsiyalar miqdori boʻyicha boshqa qoʻshimcha talablar, shu jumladan, chet el investitsiyalari ishtirokidagi korxonalarda chet el investitsiyalarining eng kam miqdorini koʻpaytirish, respublika korxonalarining ustav fondlarida chet ellik investorlarning ulushli qatnashishi boʻyicha cheklovlar shaklidagi talablar, shuningdek, chet el investitsiyalarini amalga oshirish boʻyicha boshqa qoʻshimcha talablar joriy etilgan taqdirda — yuridik shaxslarni davlat roʻyxatidan oʻtkazadigan tegishli davlat tashkilotlariga; chet ellik investorlarning vizalarini rasmiylashtirish va muddatini uzaytirishning qoʻshimcha tartib-taomillari joriy etilgan taqdirda — Oʻzbekiston Respublikasi Tashqi ishlar vazirligiga va (yoki) Ichki ishlar vazirligiga; chet ellik investorga qonun hujjatlarida belgilanganga qoʻshimcha kafolatlar va qoʻllab-quvvatlash choralari beradigan investitsiya shartnomasi mavjud boʻlgan taqdirda investitsiya shartnomasida koʻrsatilgan investitsiya kiritish shartlari boʻyicha — Oʻzbekiston Respublikasi Investitsiyalar va tashqi savdo vazirligiga yuboriladi (beriladi). Xabarnoma investor tomonidan investitsiya kiritish shartlarini yomonlashtiradigan qonun hujjati qabul qilingandan keyin istalgan vaqtda yuborilishi mumkin. Xabarnomada chet ellik investor investitsiya kiritish shartlari yomonlashdi deb hisoblaydigan holatlar va kafolat amal qilishi muddati mobaynida oʻzi qoʻllash niyatida boʻlgan investitsiya kiritish sanasida amal qilgan qonun hujjati koʻrsatiladi. 4. Chet ellik investorning xabarnomasi chet ellik investorga nisbatan vakolatli organ tomonidan investitsiya kiritgan sanasida amal qilgan qonun hujjati qoʻllanishi uchun asos hisoblanadi. Xabarnoma, vakolatli organga yuborilishi sanasidan qatʼi nazar, investitsiya kiritish shartlarini yomonlashtiradigan qonun hujjati kuchga kirgan paytdan boshlab amal qiladi. Vakolatli organ chet ellik investorning xabarnomasiga rozilik bildirmagan taqdirda, “Investitsiyalar va investitsiya faoliyati toʻgʻrisida”gi Oʻzbekiston Respublikasi Qonunining 19-moddasi chet ellik investorga qoʻllanishining qonuniyligi toʻgʻrisidagi yuridik xulosa uchun Oʻzbekiston Respublikasi Adliya vazirligiga murojaat qilishi mumkin. 5. Oʻzbekiston Respublikasi Adliya vazirligi murojaat olingan paytdan boshlab ikki hafta muddatda tegishli vakolatli organga asoslangan xulosa yuboradi. Vakolatli organ chet ellik investorga kafolat qoʻllanishining noqonuniyligi toʻgʻrisidagi daʼvo bilan sudga murojaat qilishi mumkin. Chet ellik investorga kafolat qoʻllanishi noqonuniyligi toʻgʻrisida Adliya vazirligining yuridik xulosasi mavjud boʻlgan taqdirda, vakolatli organ davlat boji toʻlamasdan tegishli daʼvo bilan sudga murojaat qilishi mumkin. 6. Vakolatli organning chet ellik investor xabarnomasiga rozilik bildirmasligi, yuridik xulosa uchun Oʻzbekiston Respublikasi Adliya vazirligiga va chet ellik investorga kafolat qoʻllanishining noqonuniyligi toʻgʻrisidagi daʼvo bilan sudga murojaat qilishi chet ellik investorga nisbatan kafolat qoʻllanishini toʻxtatib turish uchun asos hisoblanmaydi. 7. Ushbu Nizomning amal qilishi Oʻzbekiston Respublikasining qonun hujjatlari va xalqaro shartnomalariga muvofiq belgilanadigan Oʻzbekiston Respublikasining milliy xavfsizligi manfaatlarini himoya qilishni taʼminlash bilan bevosita bogʻliq boʻlgan qonun hujjatlari qabul qilinishi, ularga qoʻshimchalar kiritilishi yoxud ularning bekor qilinishiga tatbiq etilmaydi”. 3. Quyidagi mazmundagi 2-ilova qoʻshilsin: 1. Ushbu Nizom “Investitsiyalar va investitsiya faoliyati toʻgʻrisida”gi Oʻzbekiston Respublikasi Qonuniga muvofiq chet ellik investorlarga qonun hujjatlarida belgilanganlarga qoʻshimcha kafolatlar va qoʻllab-quvvatlash choralari (imtiyozlar va preferensiyalar) berishda ular bilan Oʻzbekiston Respublikasi Hukumati tomonidan investitsiya shartnomalari tuzish, oʻzgartirish kiritish, tugatish va amalga oshirish tartibini belgilaydi. Chet ellik investorlar bilan ularning qoʻshimcha kafolatlar va qoʻllab-quvvatlash choralari (imtiyozlar va preferensiyalar) berish bilan bogʻliq boʻlmagan investitsiya majburiyatlarini mustahkamlashga yoʻnaltirilgan shartnomalarni tuzish va amalga oshirish qonun hujjatlarida belgilangan tartibda amalga oshiriladi. Ushbu Nizom Qoraqalpogʻiston Respublikasi Vazirlar Kengashi, viloyatlar va Toshkent shahar hokimlari tomonidan 10 million AQSh dollaridan koʻp boʻlmagan ekvivalentda chet el investitsiyasi ulushi boʻlgan investitsiya loyihalarini amalga oshirishda chet el investorlari bilan investitsiya shartnomalarini tuzish huquqiga nisbatan tatbiq etilmaydi. 2. Oʻzbekiston Respublikasi Hukumati bilan investitsiya shartnomasini tuzish va amalga oshirish ushbu Nizomga 1-ilovaga muvofiq sxemaga asosan amalga oshiriladi. 3. Chet ellik investorlarga kafolatlar va qoʻllab-quvvatlash choralari (imtiyozlar va preferensiyalar): barqaror iqtisodiy oʻsishni, mamlakat iqtisodiyotining ilgʻor texnologik oʻzgarishini taʼminlovchi ustuvor tarmoqlarga; respublikaning eksport salohiyatini mustahkamlash va kengaytirishni, respublikani jahon xoʻjalik aloqalariga integratsiyalashni taʼminlovchi ustuvor loyihalarga investitsiya kiritishda har bir aniq holatda beriladi. Bunda soliqlar, bojxona toʻlovlari va boshqa majburiy toʻlovlar boʻyicha qoʻshimcha imtiyozlar chet ellik investorlar tomonidan tashkil etilgan chet ellik investitsiyalar ishtirokidagi korxonalarga faqat aniq belgilangan muddatga beriladi va muddatsiz boʻlishi mumkin emas. 4. Oʻzaro kelishuvga asosan qoʻshimcha kafolatlar va qoʻllab-quvvatlash choralari (imtiyozlar va preferensiyalar) beriladigan investorlar tomonidan majburiyatlarning bajarilishini taʼminlash maqsadida investor bilan investitsiya shartnomasi tuziladi. 5. Investitsiya shartnomasi Oʻzbekiston Respublikasi Investitsiyalar va tashqi savdo vazirligi orqali Oʻzbekiston Respublikasi Hukumati hamda chet ellik investor (investorlar) oʻrtasida yozma shaklda tuziladi. 6. Investitsiya shartnomasi chet ellik investorning huquqlari, majburiyatlari va javobgarligini hamda Oʻzbekiston Respublikasi Hukumatining amalga oshirilayotgan loyihalarga nisbatan huquqlari, majburiyatlari va javobgarligini belgilaydi va oʻzaro shartnomaviy majburiyatlarni oʻrnatadi. 7. Kafolatlar va qoʻllab-quvvatlash choralari (imtiyozlar va preferensiyalar) Oʻzbekiston Respublikasi Hukumati kafolatlarini berishni, loyihalarni amalga oshirishga davlat tomonidan koʻmaklashishni, jumladan, investitsiya loyihalarini moliyalashtirishga koʻmaklashishni, investitsiya dasturiga kiritishni yoki Oʻzbekiston Respublikasi qonun hujjatlariga muvofiq boshqa chora-tadbirlarni oʻz ichiga olishi mumkin. 8. Investitsiya shartnomasi quyidagilarni oʻz ichiga olishi lozim: investitsiyalar obyekti va hajmi, loyihaning boshlanishi va tugallanishi muddatlari; investitsiya shartnomasining amal qilish muddati va shartlari; korrupsiyaga va monopoliyaga qarshi qoʻshimcha shartlar; chet ellik investorning, shu jumladan, investitsiya kiritish hajmi, mahsulot ishlab chiqarish, mahalliylashtirish, mahsulot sifati, tovarlar va xizmatlar eksporti hajmi, shuningdek, atrof muhitni muhofaza qilish, tabiiy resurslardan oqilona foydalanish, mehnat texnika xavfsizligi toʻgʻrisidagi qonun hujjatlariga rioya qilish boʻyicha huquq va majburiyatlari; xalqaro standartlarga, shuningdek, energiya samaradorligi va ekologiya normalari boʻyicha zamon talablariga mos keladigan zamonaviy uskunalar va texnologiyalarni yetkazib berish yuzasidan chet ellik investorning majburiyatlari; Oʻzbekiston Respublikasi Hukumatining, shu jumladan, qonun hujjatlarida belgilanganlarga qoʻshimcha kafolatlar va qoʻllab-quvvatlash choralari (imtiyozlar va preferensiyalar) berish boʻyicha huquq va majburiyatlari; moliyalashtirish manbalari, loyihani amalga oshirish jadvallari, investitsiya loyihasining amalga oshirilishini texnik nazorat qilish tartibi toʻgʻrisidagi axborotlar; chet ellik investor tomonidan uning majburiyatlari ijrosi toʻgʻrisidagi hisobotlarni taqdim etish tartibi va muddatlari; tomonlarning investitsiya shartnomasi shartlariga rioya qilmaganligi uchun javobgarligi, shu jumladan, chet ellik investorga davlat organlari mansabdor shaxslarining gʻayriqonuniy harakatlari (harakatsizligi) natijasida yetkazilgan zararning oʻrnini qoplash, shuningdek, investitsiya shartnomasiga muvofiq chet ellik investor oʻz majburiyatlariga rioya qilmaganda yoki lozim darajada rioya qilmaganda, Oʻzbekiston Respublikasi Hukumati tomonidan oʻz majburiyatlarini bajarishni bir tomonlama tartibda rad etish huquqi; investitsiya shartnomasiga oʻzgartishlar kiritish tartibi; investitsiya shartnomasini bekor qilish tartibi; investitsiya shartnomasi taraflari oʻrtasidagi investitsiya shartnomasi qoidalari bilan bogʻliq nizolarni hal etish tartibi, nizolarni koʻrib chiqish joyi va organi. Bunda Oʻzbekiston Respublikasi yoki xorijiy davlat sudi, Oʻzbekiston Respublikasi yoki xorijiy davlat hududida tashkil etilgan xalqaro tijorat arbitraji nizolarni koʻrib chiquvchi organ sifatida belgilanishi mumkin. Investitsiya shartnomasida investitsiya loyihasining oʻziga xos xususiyatlariga qarab boshqa shartlar, shu jumladan, quyidagi shartlar ham boʻlishi mumkin: hududning ishlab chiqarish va ijtimoiy infratuzilmasini rivojlantirish boʻyicha tomonlarning oʻzaro majburiyatlari; chet el investorining shartnoma shartlarini bajarish natijasida ishlab chiqargan, oʻziga tegishli boʻlgan mahsulotni va olingan foydani (daromadlarni) Oʻzbekiston Respublikasidan olib chiqish huquqi; chet el investorining Oʻzbekiston Respublikasi fuqarolari orasidan xodimlarni yollash va oʻqitishga doir majburiyatlari, texnologiyalardan foydalanish shartlari, shuningdek, investitsiya loyihasini amalga oshirish tugallanganidan soʻng tashkil etilgan tashkilot xodimlarini oʻqitish boʻyicha majburiyatlari. Investitsiya shartnomasida chet el investoriga uni bozorda ustun mavqega qoʻyadigan mutlaq qoidalar va huquqlar berilishi taqiqlanadi. 9. Investitsiya shartnomasini tuzish boʻyicha taklif bilan tashabbus koʻrsatish chet ellik investor tomonidan mustaqil ravishda yoki davlat boshqaruvi organlari, xoʻjalik birlashmalari, mahalliy ijro etuvchi hokimiyat organlari yohud xoʻjalik yurituvchi subyektlar (keyingi oʻrinlarda — loyiha tashabbuskorlari) bilan birgalikda belgilangan tartibda amalga oshiriladi. Investitsiya shartnomasini tuzish uchun chet ellik investor mustaqil ravishda yoki loyiha tashabbuskorlari bilan birgalikda Investitsiyalar va tashqi savdo vazirligiga (keyingi oʻrinlarda — Vazirlik) yoki Oʻzbekiston Respublikasi Investitsiyalar va tashqi savdo vazirligi huzuridagi Xorijiy investitsiyalarni jalb etish agentligiga (keyingi oʻrinlarda — Agentlik) quyidagilarni taqdim etadi: investitsiya shartnomasini tuzishning maqsadi, investitsiya faoliyati obyektiga investitsiya kiritish hamda investitsiya loyihalarini amalga oshirish yuzasidan mavjud tajribasi (mavjud boʻlgan taqdirda) toʻgʻrisidagi maʼlumotlarni koʻrsatgan holda ariza; ushbu Nizomga 2-ilovada keltirilgan namunaviy shakliga muvofiq Investitsiya shartnomasi loyihasi; qonun hujjatlarida belgilangan hollarda vakolatli organlarda ekspertizadan oʻtkazilgan texnik-iqtisodiy asoslash (texnik-iqtisodiy hisoblash) asosida bajarilgan loyiha biznes-rejasi. Vazirlik yoki Agentlik tegishli davlat organlarining xulosalarini, xususan, investitsiya shartnomasi loyihasining huquqiy ekspertizasi yuzasidan — Adliya vazirligining xulosasini, investitsiya loyihasini moliyaviy-iqtisodiy baholash yuzasidan — Moliya vazirligi hamda Iqtisodiy taraqqiyot va kambagʻallikni qisqartirish vazirligi xulosalarini, chet ellik investorlarga va (yoki) tashkil etiladigan xorijiy investitsiyalar ishtirokidagi korxonaga qonun hujjatlarida belgilanganlarga qoʻshimcha ravishda kafolatlar va qoʻllab-quvvatlash choralari (imtiyozlar va preferensiyalar) berish yuzasidan — Davlat bojxona qoʻmitasi va Davlat soliq qoʻmitasi xulosalarini oladi. 10. Chet ellik investor tomonidan taqdim etilgan investitsiya shartnomasi loyihasi va boshqa materiallar investitsiya shartnomasi loyihasi olingan kundan boshlab oʻn besh kun mobaynida vakolatli organlar tomonidan koʻrib chiqiladi. Agar investitsiya shartnomasi qayta ishlash uchun qaytarilsa, shuningdek, ushbu Nizomning 9-bandi oltinchi xatboshisida koʻrsatilgan davlat organlarining eʼtirozlari mavjud boʻlgan taqdirda, koʻrib chiqish muddati qayta ishlab chiqilgan investitsiya shartnomasining loyihasi olingan kundan boshlab hisoblanadi. Investitsiya shartnomasi loyihasi va boshqa materiallarni koʻrib chiqish uchun qoʻshimcha oʻrganish va tekshirish yoxud boshqa chora-tadbirlar koʻrish talab etilgan hollarda, ularni koʻrib chiqish muddatlari tegishli davlat organining rahbari yoki boshqa mansabdor shaxsi tomonidan uzogʻi bilan bir oyga uzaytirilishi mumkin, bu haqda chet ellik investorga yozma ravishda xabar qilinadi. 11. Zarurat boʻlganda investitsiya shartnomasi qoidalarini kelishib olish maqsadida Vazirlik yoki Agentlik hamda chet ellik investor (investorlar) oʻrtasida muzokaralar oʻtkaziladi. 12. Vazirlik investitsiya shartnomasi loyihasini barcha vakolatli organlar bilan kelishgandan soʻng uni Vazirlar Mahkamasiga kiritadi. Vazirlar Mahkamasi investitsiya shartnomasi loyihasini koʻrib chiqadi va uni belgilangan tartibda maʼqullaydi yoki eʼtirozlar boʻlgan taqdirda qayta ishlash uchun qaytariladi. Investitsiya shartnomasi maʼqullangan taqdirda Vazirlik tomonidan imzolanadi. 13. Investitsiya shartnomasini tasdiqlash toʻgʻrisida Oʻzbekiston Respublikasi Hukumatining tegishli qarori loyihasi Vazirlik tomonidan tayyorlanadi hamda Vazirlar Mahkamasining Reglamentida belgilangan tartibda Hukumatga kiritiladi. Agar investitsiya loyihasining texnik-iqtisodiy asoslanishi (texnik-iqtisodiy hisobi) Vazirlar Mahkamasi tomonidan tasdiqlanishi kerak boʻlsa, investitsiya shartnomasini tasdiqlash toʻgʻrisidagi tegishli band investitsiya loyihasining texnik-iqtisodiy asoslanishi (texnik-iqtisodiy hisobi)ni tasdiqlash haqidagi Hukumat qarori loyihasiga kiritilishi mumkin. Agar investitsiya shartnomasida soliq hamda bojxona imtiyozlari va preferensiyalari berish nazarda tutilsa, bunday shartnoma qonun hujjatlarida belgilangan tartibda tasdiqlanadi. 14. Chet ellik investor bilan investitsiya shartnomasi uni tasdiqlash toʻgʻrisida qaror qabul qilingan sanadan boshlab kuchga kiradi, ushbu qarorda boshqacha qoidalar nazarda tutilgan hollar bundan mustasno. 15. Chet ellik investor investitsiya shartnomasida belgilangan tartibda va muddatlarda Vazirlikka qabul qilingan majburiyatlarning bajarilishi toʻgʻrisida hisobotlar taqdim etadi. Vazirlik investitsiya shartnomasidan kelib chiqadigan majburiyatlarning chet ellik investor tomonidan bajarilishi monitoringini olib boradi. 16. Investitsiya shartnomasiga oʻzaro kelishuga koʻra oʻzgartirishlar va qoʻshimchalar kiritilishi mumkin, ular yozma shaklda rasmiylashtiriladi va investitsiya shartnomasida belgilangan tartibda kuchga kiradi. Investitsiya shartnomasiga oʻzgartirish va qoʻshimcha kiritish ushbu Nizomda belgilangan investitsiya shartnomasini tuzish tartibiga asosan amalga oshiriladi. 17. Investitsiya shartnomasini bekor qilish investitsiya shartnomasida nazarda tutilgan tartibda, shu jumladan, quyidagi asoslardan biri boʻyicha amalga oshiriladi: investitsiya shartnomasida koʻrsatilgan amal qilish muddatining tugashi yoki chet ellik investor tomonidan investitsiya shartnomasi boʻyicha oʻz majburiyatlari toʻliq hajmda bajarilishi; tomonlarning oʻzaro kelishuviga koʻra; chet ellik investor tomonidan investitsiya shartnomasi boʻyicha olingan majburiyatlarning buzilishi yoki bajarilmasligi hollarida Oʻzbekiston Respublikasi Hukumatining tashabbusi bilan. Qoʻshimcha kafolatlar va qoʻllab-quvvatlash choralarining (imtiyozlar va preferensiyalar) amal qilish muddati investitsiya shartnomasining amal qilish muddati tugashi bilan toʻxtatiladi yoki investitsiya shartnomasida nazarda tutilgan tartibda bunday muddat tugashidan avval toʻxtatilishi mumkin. 18. Ushbu Nizomning amal qilishi u kuchga kirgandan keyin amalga oshiriladigan investitsiya loyihalariga nisbatan tatbiq etiladi. ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎‎OʻZBEKISTON RESPUBLIKASI HUKUMATI ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎‎bilan ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎‎___________________________ kompaniyasi (chet el investori) ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎‎oʻrtasida ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎‎“ __________________________________ ” ‎‎investitsiya loyihasini amalga oshirish boʻyicha ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎‎NAMUNAVIY INVESTITSIYA SHARTNOMASI ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎‎20____ yil ___________________ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ INVESTITSIYA SHARTNOMASI‎‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎‎Ushbu Investitsiya shartnomasi Oʻzbekiston Respublikasi qonunchiligiga muvofiq 20____ yil “____” _________da Toshkent shahrida quyidagilar oʻrtasida tuzildi: ‎‎Oʻzbekiston Respublikasi Hukumati nomidan Oʻzbekiston Respublikasi Vazirlar Mahkamasining “Oʻzbekiston Respublikasi Prezidentining “Toʻgʻridan-toʻgʻri xususiy xorijiy investitsiyalarni jalb etishni ragʻbatlantirish borasidagi qoʻshimcha chora-tadbirlar toʻgʻrisida” Farmonini amalga oshirish chora-tadbirlari haqida” 2005-yil 2-avgustdagi 180-son qaroriga muvofiq faoliyat yurituvchi Oʻzbekiston Respublikasi Investitsiyalar va tashqi savdo vazirligi, keyinchalik “Hukumat” deb yuritiladi va ____________________________ qonunchiligiga muvofiq tashkil etilgan, ______________________________ manzili boʻyicha joylashgan, _________________ direktor nomidan, _____________________ asosida faoliyat yurituvchi, ___________________ investitsiya loyihasini amalga oshiruvchi, ____________________________, keyinchalik “Investor” deb yuritiladi, ‎‎ ‎investitsiya loyihasini amalga oshirish uchun qulay iqtisodiy sharoitlarni yaratish, investitsiya faoliyati subyektlarining huquqlarini, manfaatlarini va mol-mulkini himoya qilish, shuningdek, soliq solinadigan bazani oshirish va ijtimoiy muammolarni hal etish maqsadida, jumladan, qoʻshimcha ish joylarini yaratish, zamonaviy va innovatsion texnologiyalarni joriy qilish maqsadida, ‎‎modomiki, Investorda Investitsiya loyihasini amalga oshirish uchun zarur boʻlgan moliyaviy imkoniyatlar, texnik va malakaviy koʻnikmalar mavjud ekan, ‎‎quyidagi mazmundagi ushbu Investitsiya shartnomasini imzoladi: ‎ ‎1-modda. Atama va ularga taʼriflar ‎‎ ‎‎1.1. Agar Shartnomada boshqacha koʻrsatilmagan boʻlsa, quyidagi koʻrsatilgan taʼriflar shunday mazmunga ega: ‎‎Shartnoma — ushbu Investitsiya shartnomasi va uning shartlariga muvofiq unga kiritilgan har qanday oʻzgartirish va qoʻshimchalar, shuningdek, unga barcha ilovalar; ‎‎Investitsiyalar — Investor tomonidan Investitsiya loyihasiga kiritiladigan yoki jalb qilinadigan moddiy va nomoddiy boyliklarning barcha turlari va ularga boʻlgan huquqlar, jumladan, intellektual mulkka boʻlgan huquqlar, shuningdek, reyinvestitsiyalar; ‎‎Investitsiya faoliyati — investitsiyalarni kiritish boʻyicha Investorning harakatlari (investitsiya amalga oshiriladigan aniq obyekt koʻrsatilsin); ‎‎Investitsiya loyihasi — (investitsiya loyihasining nomi); ‎‎Investor — (investorning toʻliq nomi); ‎‎Tomon — mazmunga qarab Hukumat yoki Investor; ‎‎Tomonlar — birgalikda nomlanuvchi Hukumat va Investor; ‎‎Qoʻllaniladigan qonunchilik — Oʻzbekiston Respublikasining qonunchiligi, shuningdek, uning barcha oʻzgartirishlari va qoʻshimchalari (Shartnoma tomonlarining ikki tomonlama roziligi bilan boshqa qonunchilik huquqi tanlanishi mumkin). ‎Davlat organi — barcha hokimiyat organlari, jumladan, qonunchilik, ijrochilik va sud hokimiyati organlari, saylov organlari, joylardagi davlat boshqaruvi organlari va davlat hokimiyati organlari, davlat vakolatlarini amalga oshirish maqsadida Oʻzbekiston Respublikasining qonunchiligiga muvofiq tuzilgan davlat korxonalari, muassasalari va tashkilotlari; ...‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎‎(har bir atama Shartnoma tomonlari oʻrtasida kelishiladi). ‎‎1.2. Ushbu shartnoma tegishli oʻzgarishlari bilan birga kelishik va son jihatidan mazmuniga qarab talqin qilinishi kerak. Moddalar, boʻlimlar va bandlarning sarlavhalari qulaylik uchun kiritilgan va Shartnomaning qaysidir bir qoidasi talqin qilinishiga taʼsir koʻrsatmaydi. ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎‎2-modda. ‎‎Shartnoma predmeti va investitsiya loyihasining umumiy tavsifi 1. Ushbu Shartnoma Investorning investitsiyalar kiritish va Investitsiya loyihasini amalga oshirishga nisbatan huquqlarini, majburiyatlarini va javobgarligini belgilaydi, shuningdek, Hukumatning bunday investitsiyalar va investitsiya loyihasini amalga oshirishga nisbatan huquqlarini, majburiyatlarini va javobgarligini belgilaydi hamda ushbu shartnomada nazarda tutilgan oʻzaro kelishuv majburiyatlarini oʻrnatadi. ‎2.2. Investitsiya faoliyatining obyekti _______hisoblanadi ushbu Investitsiya loyihasini amalga oshirish natijasida Oʻzbekiston Respublikasining “Investitsiyalar va investiya faoliyati toʻgʻrisida”gi Qonunining 5-moddasiga muvofiq tuziladigan investitsiya faoliyatining aniq obyekti koʻrsatilsin (masalan, koʻchmas mulkning yangidan yaratiladigan obyekti— kapital qurilish...). ‎2.3. Investitsiyalarning hajmi quyidagilarni tashkil qiladi: _____________ (summa raqamlar bilan (soʻz bilan)) ‎Jumladan, investitsiyalarni amalga oshirish manbalari: ‎Investorning shaxsiy mablagʻlari _____ summa raqamlar bilan (soʻz bilan); ‎boshqa tashkilotlarning qarz mablagʻlari _____ summa raqamlar bilan (soʻz bilan); ‎banklarning kreditlari (qarzlari) _______ summa raqamlar bilan (soʻz bilan), ‎jumladan, chet el banklarining _______ summa raqamlar bilan (soʻz bilan); ‎boshqa manbalar _____ (turi koʻrsatilsin) summa raqamlar bilan (soʻz bilan). ‎2.4. Investitsiya loyihasini amalga oshirish muddati quyidagicha (ushbu Shartnoma kuchga kirgan sanadan boshlab): __________________________ ‎Investitsiya loyihasini amalga oshirishning boshlanishi: _____________________; ‎Investitsiya loyihasining muddati:_____________________; ‎Investitsiya loyihasini amalga oshirish bosqichlari (ishlarning turlari, investitsiyalarning muddatlari va koʻzlanayotgan hajmlari koʻrsatilgan holda):_______________________; ‎Investitsiyalarni amalga oshirish muddatlari va shartlari: _____________________. ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎‎3-modda. ‎Investorning huquq va majburiyatlari 3.1. Investor quyidagilarga majbur: ‎ushbu Shartnomada belgilangan hajmlarda va muddatlarda investitsiya loyihasi toʻlaqonli va oʻz vaqtidagi amalga oshirilishini taʼminlash (zarurat tugʻilganida, investitsiya loyihasining biznes-rejasiga yoki ushbu Shartnomaga ilovaga muvofiq belgilangan muddatlarda), jumladan: ‎_________________ oʻzlashtirilishi; ‎_______________ taʼminlanishi; ‎… (oʻzaro kelishilgan qoidalar boʻyicha). ‎Investitsiya loyihasini amalga oshirish uchun ___________ summa raqamlar bilan (soʻz bilan) miqdorida investitsiyalarni jalb qilish, jumladan: ‎shaxsiy mablagʻlar ___________________ summa raqamlar bilan (soʻz bilan) yoki investitsiya loyihasi umumiy qiymatining ___________ foizi; ‎jalb qili?gan mablagʻlar __________________ summa raqamlar bilan (soʻz bilan) yoki investitsiya loyihasi umumiy qiymatining __________foizi. ‎obyektning qiymati oshgan hollarda investitsiya loyihasini ushbu shartnomada nazarda tutilgan toʻliq hajmda amalga oshirish uchun qoʻshimcha investitsiyalar bilan taʼminlash; ‎investitsiya loyihasini amalga oshirish davomida _____________ nafar yangi ish oʻrinlarini yaratish va ______dan (odamlar soni koʻrsatilsin) kam boʻlmagan miqdorda _____dan keyin (masalan, obyektni foydalanishga kiritish, Shartnomaning kuchga kirishi) ________ oy davomida Oʻzbekiston Respublikasi fuqarolari orasidan ishchilarni ish bilan taʼminlash;‎xalqaro standartlarga, shuningdek, energiya samaradorligi va ekologik meʼyorlar boʻyicha zamonaviy talablarga mos keladigan zamonaviy uskunalar va texnologiyalardan foydalanishni taʼminlash; ‎mahsulot ishlab chiqarish hajmlari, mahalliylashtirish, mahsulot sifati, tovarlar va hizmatlarni eksport qilish boʻyicha majburiyatlarni taʼminlash; ‎pochta manzili yoki toʻlov rekvizitlari oʻzgarganda, qayta tashkil qilinganda va (yoki) mulkning egasi oʻzgarganda, yoki yuridik shaxs sifatida oʻz faoliyatini toʻxtatib turganda yoki tugatganda, bunday oʻzgarishlar vaqtidan boshlab 10 kalendar kun mobaynida davlat organini yozma ravishda xabardor qilish; ‎har chorakda, hisobot yilidan keyingi oyining 10-kunigacha davlat organiga investitsiya loyihasi amalga oshirilishi va Investor tomonidan mazkur shartnoma shartlari bajarilishi toʻgʻrisidagi axborotni taqdim etish; ‎insofsiz raqobat yuzaga kelishiga olib keluvchi harakatlarni amalga oshirmaslik, shuningdek, raqobatga yoʻl qoʻymaslik, bartaraf qilish yoki cheklashga, boshqa shaxslarning huquqlari, erkinliklari, qonuniy manfaatlarini cheklashga qaratilgan harakatlarni (harakatsizlikni) amalga oshirmaslik; ‎roʻyxatga olingan joydagi soliq organlariga ushbu Shartnoma yoki unga tegishli boʻlgan qoʻshimcha bitim tuzish kunidan boshlab bir oy muddatda ushbu Shartnoma, unga tegishli boʻlgan qoʻshimcha bitimlar nusxalarini taqdim etish; ‎investitsiya loyihalari amalga oshirilishi ustidan texnik nazorat olib borish tartibi hamda loyihani amalga oshirish grafiklari toʻgʻrisida maʼlumot taqdim etish; ‎Oʻzbekiston Respublikasi qonunchiligiga, jumladan, mehnatni muhofaza qilish, atrof muhitni muhofaza qilish, tabiiy resurslardan oqilona foydalanish, mehnat haqidagi qonunlarga va xavfsizlik texnikasi sohasidagi qonunchilikka rioya qilish; ‎Ushbu Shartnoma boʻyicha Investor oʻz majburiyatlarini boshqa sabablarga koʻra bajarishni bekor qilganida, Oʻzbekiston Respublikasiga yoki uning maʼmuriy-hududiy birliklariga taqdim etilgan imtiyozlar va (yoki) preferensiyalarning summasini qoplab berish; ‎… va boshqalar (oʻzaro kelishilgan qoidalar boʻyicha). ‎3.2. Ushbu Shartnoma amal qilish davrida, agar ushbu Shartnomada boshqa davr nazarda tutilmagan boʻlsa, qoʻllaniladigan qonunchilikka muvofiq Investor quyidagilarga haqli: ‎Oʻzbekiston Respublikasi qonunchiligiga zid boʻlmagan har qanday shaklda moliyalashtirishni amalga oshirish, investitsiyalar hajmini va yoʻnalishini mustaqil tarzda belgilash (Texnik-iqtisodiy asoslashda koʻrsatilgan maqsadlarga), shuningdek, boshqa investorlar, uchinchi shaxslar bilan Investitsiya loyihasini amalga oshirish uchun zarur boʻlgan bitimlarva shartnomalarni tuzish, ushbu Shartnomada nazarda tutilmagan qoʻshimcha mablagʻlar va resurslarni jalb qilish; ‎investitsiya kiritish obyektlari va kiritilgan investitsiya natijalariga egalik qilish, foydalanish va boshqarish; ‎kiritilgan investitsiya mablagʻlari maqsadli ishlatilishini nazorat qilish; ‎investitsiyalardan olingan daromadlardan va pul mablagʻlaridan tegishli soliqlar va yigʻimlar toʻlangandan keyin erkin foydalanish; ‎Shartnomaga asosan va Oʻzbekiston Respublikasining qonunchiligiga muvofiq kapital qoʻyilmalarni birgalikda amalga oshirish maqsadida shaxsiy va jalb qilingan mablagʻlarni boshqa investorlarning mablagʻlari bilan birlashtirish; ‎investitsiyalari va boshqa aktivlari qoʻllaniladigan qonunchilikda belgilangan tartibda rekvizitsiya qilinganida yetarli miqdorda kompensatsiya olish; ‎davlat organlarining har qanday qarorlari, harakatlari (harakatsizligi) ustidan shikoyat qilish, jumladan sud tartibida; … ‎va boshqalar (oʻzaro kelishilgan qoidalar boʻyicha) ‎‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎‎4-modda. ‎Hukumatning huquq va majburiyatlari 4.1. Hukumat quyidagilarga majbur: ‎qoʻllaniladigan qonunchilikka, shuningdek, ikki tomonlama soliq solish, investitsiyalarni ragʻbatlantirish va himoya qilishga taalluqli boʻlgan Oʻzbekiston Respublikasi tomonidan imzolangan xalqaro shartnomalarga hamda ushbu Shartnomaga muvofiq Investorga imtiyozlar va preferensiyalarni taqdim etish; ‎Investitsiya loyihasini amalga oshirishda davlat organi vakolatiga kiruvchi masalalar boʻyicha Investorga maslahat va metodik yordam koʻrsatish; ‎ushbu Shartnomaga va qoʻllaniladigan qonunchilikka muvofiq Investor huquqlarining barqarorligini va investitsiyalar himoyasini taʼminlash; ‎agar Investorning xoʻjalik faoliyati Oʻzbekiston Respublikasining qonunchiligiga va ushbu Shartnoma shartlariga zid kelmasa, uning faoliyatiga aralashmaslik; ‎Investorning investitsiya loyihasini amalga oshirish boʻyicha yozma takliflarini koʻrib chiqish; ‎Investorni ushbu Shartnoma va qoʻllaniladigan qonunchilik tomonidan taqdim etilgan huquqlardan foydalanish, shuningdek, Oʻzbekiston Respublikasida barcha mulkini ekspropriatsiya qilish, musodara qilish, yoʻqotish, buzish, nohaq egallab olish yoki boshqa har qanday shaxs tomonidan aralashishdan himoya qilish huquqi bilan taʼminlash.‎4.2. Hukumat: ‎Investor tomonidan uning majburiyatlari bajarilmaganda yoki lozim darajada bajarilmaganda, mazkur Shartnoma boʻyicha oʻz majburiyatlarini bajarishdan bir tomonlama voz kechishga; ‎Investor tomonidan ushbu Shartnoma boʻyicha majburiyatlar bajarilmaganda yoki lozim darajada bajarilmagan taqdirda, u Oʻzbekiston Respublikasining qonun hujjatlariga va ushbu Shartnomaga muvofiq olgan imtiyozlar va (yoki) preferensiyalar summasini undirib olish; ‎ushbu Shartnomaga muvofiq majburiyatlar bajarilishi monitoringi olib borilishini va Investitsiya loyihasi amalga oshirilishi nazorat qilinishi va ular oʻz vaqtida va lozim darajada bajarilishini talab qilishga; ‎Investordan: ‎investitsiya loyihasini tashkil etish va moliyalashtirish taʼminlanmasligi yoki oʻz vaqtida taʼminlanmasligi holatlarida har bir kechiktirilgan kun uchun bajarilmagan majburiyatlar summasining 0,1 foizi miqdorida, biroq bajarilmagan majburiyatlar summasining 50% idan oshmagan miqdorda penya; ‎Investor tomonidan ushbu Shartnomaning ____-moddasi ____-bandining ____-kichik bandida (muddatlarni buzish bilan bogʻliq kichik bandlar koʻrsatiladi) nazarda tutilgan majburiyatlarga rioya qilmaslik holatida qonunchilik tomonidan toʻlash kunida oʻrnatilgan MHTEKMning _____ miqdoridagi jarima; ‎Investorning aybli harakatlari (harakatsizligi) oqibatida majburiyatlarni bajarmaslik yoki lozim darajada bajarmaslik, jumladan, ushbu Shartnoma oʻzgarishiga yoki bekor qilinishiga sabab boʻlgan holatda qonunchilik tomonidan toʻlash kunida belgilangan MHTEKMning ___ miqdoridagi jarima undirishga; ‎Investor ushbu shartnoma ____-moddasining ____-bandida va ____-moddasining ____-bandida (Shartnomaning amal qilish muddatiga taalluqli) koʻrsatilganidek ushbu Shartnomaning amal qilish muddatlari, investitsiya loyihasini (uning bosqichlarini) am??ga oshirish yakunlanganligi boʻyicha davlat organiga tegishli arizani bergan taqdirda, ushbu Shartnomaga oʻzgartirishlar va qoʻshimchalar kiritishdan bosh tortishga haqlidir. ‎‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ 5-modda. ‎Investor va Hukumatning javobgarligi ‎‎ 5.1. Investor va Hukumat qoʻllaniladigan qonunchilikka muvofiq oʻz majburiyatlari boʻyicha javobgar hisoblanadi. ‎5.2. Investor Oʻzbekiston Respublikasiga quyidagilarni tasdiqlaydi va kafolotlaydi: ‎ushbu Shartnomani imzolash va uning shartlarini bajarishda oʻzining taʼsis hujjatlarini yoki Investorning oʻzi bir tomon hisoblangan boshqa bitimlarning qoidalarini buzmaslikni yoxud Investor yoki uning mol-mulkiga nisbatan majburiyatlar yuklanmaganligini; ‎Investorga nisbatan ushbu Shartnoma boʻyicha majburiyatlarning bajarilishiga salbiy taʼsir koʻrsatishi mumkin boʻlgan sud nizolari, arbitraj yoki maʼmuriy ishlar mavjud emasligini. ‎5.3. Investor va Hukumat korrupsiya alomatlariga ega boʻlgan, sodir etilganligi uchun qonun hujjatlarida javobgarlik nazarda tutilgan qilmishlarni sodir etishdan oʻzini tiyishi shart. ‎5.4. Investor va Hukumat ushbu Shartnoma boʻyicha majburiyatlar bajarilmaganligi yoki lozim darajada bajarilmaganligi tufayli tomonlarning biriga yetkazilgan zararni qoʻllaniladigan qonunchilikka muvofiq qoplash majburiyatini oladi. Davlat organi mansabdor shaxslarining noqonuniy harakatlari (harakatsizligi) natijasida Investorga yetkazilgan zararni qoplash sud qarori boʻyicha amalga oshiriladi. ‎5.5. Ushbu Shartnomaga muvofiq Investitsiya loyihasini tayyorlash va moliyalashtirishni taʼminlamaslik yoki oʻz vaqtida taʼminlamaslik holatida Hukumat Investorni yozma ravishda ushbu Shartnoma yoki qoʻllaniladigan qonunchilik shartlaridagi va (yoki) olingan majburiyatlarni bajarishdagi mavjud buzilishlar toʻgʻrisida xabardor qiladi. Zarurat boʻlganida ikkala Tomon uch oy davomida ushbu Shartnoma boʻyicha majburiyatlarni bajarish bilan bogʻliq boʻlgan masalalarni hal qilish boʻyicha muzokaralar oʻtkazishi mumkin. ‎5.6. Agar majburiyatlar bajarilmayotganligi toʻgʻrisida yozma xabarnoma yuborilgan kundan boshlab uch oy mobaynida Hukumat va Investor muzokaralar oʻtkazmasa yoki Investor oʻz majburiyatlarini bajarish bilan bogʻliq boʻlgan masalalarni hal qilish boʻyicha zarur choralarni koʻrmasa, Hukumat ushbu Shartnomani bir tomonlama bekor qilishga haqli. Bu holatda Hukumat tomonidan Investorga ushbu Shartnomani bekor qilish toʻgʻrisida yozma xabarnoma yuborilgan sanadan boshlab ushbu Shartnoma bekor qilinadi. ‎5.7. Ushbu Shartnoma _____-moddasining _____-bandiga muvofiq ushbu Shartnoma Hukumat talabiga binoan bekor qilinganida: ‎qoʻllaniladigan qonunchilikka muvofiq Hukumat Investordan Investitsiya loyihasini amalga oshirish doirasida va boshqa normativ hujjatlarga asosan taqdim etilgan maxsus imtiyozlar va preferensiyalarning summasini undirib olishga haqli; ‎Hukumat Investorning investitsiya faoliyati davrida tijorat xavflari hisoblangan investitsiyalari, zararlari, yoʻqotilgan foydasi va boshqa xarajatlarini qoplash boʻyicha majburiyatlarni oʻz zimmasiga olmaydi. ‎5.8. Investorga yer uchastkalari ajratilganda va taqdim etilganda va Investitsiya loyihasida belgilangan muddatlarda yer uchastkalarini oʻzlashtirish taʼminlanmaganda Hukumat qoʻllaniladigan qonunchilikka muvofiq foydalanilmagan yer uchastkalarini qaytarib olishga haqli. ‎5.9. Ish oʻrinlari umumiy sonining ___foizidan kam boʻlmagan miqdorda mahalliy ishchilarning mehnatidan foydalanish majburiyatlari bajarilmaganda Investor Hukumatga har oyda ushbu Shartnomaning ___- bandida belgilangan meʼyordan ortiq qabul qilingan har bir xorijiy ishchi uchun ishchilarning oʻrtacha oylik ish haqi miqdorida jarima toʻlaydi. ‎10. Jarima sanksiyalarini toʻlash Tomonlarni ushbu Shartnoma boʻyicha qabul qilingan majburiyatlarni bajarishdan ozod qilmaydi.‎‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎‎6-modda. ‎Hukumat tomonidan Investorga taqdim etiladigan qoʻshimcha vakolatlar 6.1. Ushbu Shartnomani amalga oshirish doirasida investitsiya kiritishning har bir aniq holatida Hukumat Investorga qoʻshimcha kafolatlarni va himoya choralarini taqdim etishi mumkin (imtiyozlar va preferensiyalarni) (masalan, qonunchilikning barqarorligini, muhandislik-kommunikatsiya infratuzilmasini taqdim qilish, soliq va bojxona imtiyozlari va hokazo). ‎6.2. Oʻzaro kelishuv boʻyicha Investitsiya loyihasini amalga oshirish doirasida hukumat Investorni _____ yilning “____” _________ kunigacha.... (soliq va bojxona toʻlovlari nazarda tutilmoqda) toʻlashdan ozod qilishi mumkin. (Bunda, tovarlar sotib olingan (import) paytdan eʼtiboran uch yil mobaynida realizatsiya qilingan yoki begʻaraz berilganda, imtiyozlarning amal qilishi qoʻllaniladigan qonunchilikda belgilangan tartibda budjetga tegishli soliqlar va bojxona toʻlovlarini toʻlash boʻyicha majburiyatlar tiklangan holda bekor qilinadi). ‎6.3. Hukumat Investorga quyidagi kafolatlarni, shu jumladan, ular bilan cheklanmasdan, taqdim etadi:‎Investitsiya loyihasini amalga oshirishda Investorning barcha huquqlari himoya qilinishi; ‎investorni oʻz investitsiyalariga nisbatan oʻzining investorlariga yoki shunga oʻxshash sanoatda faoliyat yuritadigan va shunga oʻxshash mahsulotlarni ishlab chiqaradigan boshqa chel el investorlariga nisbatan taqdim etayotgan rejimdan kam boʻlmagan qulay rejim bilan taʼminlashni; ‎Investorning qoʻllaniladigan qonunchilik va ushbu Shartnoma bilan kafolatlangan buzilgan huquq va manfaatlarini tiklashni; ‎Investitsiya loyihasini amal?a oshirish tufayli Oʻzbekiston Respublikasida joylashgan Investorni, uning vakillari va xorijiy ishchilarni Oʻzbekiston Respublikasining butun hududi boʻylab erkin harakatlanish huquqi bilan taʼminlashni. Muayyan cheklovlar faqat milliy xavfsizlikni taʼminlash uchun qoʻllanilishi mumkin, agar erkin harakatlanish uchun bunday cheklovlar qoʻllaniladigan qonunchilikda belgilangan boʻlsa; ‎soliqlar va boshqa majburiy toʻlovlar qoʻllaniladigan qonunchilikda belgilangan tartibda toʻlanishi sharti bilan pul mablagʻlarini Oʻzbekiston Respublikasiga va undan tashqariga hech qanday cheklovlarsiz chet el valyutasida erkin oʻtkazish kafolatini. ‎Bunday oʻtkazmalar quyidagilarni oʻz ichiga oladi: ‎Investitsiya loyihasini moliyalashtirish uchun dastlabki va qoʻshimcha summalar yoki ustav kapitalining oshirilishi, investitsiyalarni amalga oshirishdan olingan daromad; ‎qoʻllaniladigan qonunchilikka muvofiq investitsion zararlarning xarajatlarini qoplash sifatida olingan mablagʻlar; ‎shartnomalarni bajarish tartibida amalga oshirilgan toʻlovlar; ‎Investor investitsiyalarining barchasi yoki bir qismi sotilishidan tushgan daromad; ‎nizolarni tartibga solishda yuzaga keladigan toʻlovlar, jumladan, har qanday sud qarorlari; ‎qoʻllaniladigan qonunchilikka muvofiq boshqa manbalardan tushgan mablagʻlar; ‎xalqaro huquq meʼyorlariga muvofiq Hukumat amaldagi qoʻllaniladigan qonunchilikda nazarda tutilgan hollarda qoʻllaniladigan qonunchilikni kamsitmaslik sharti bilan Investor mablagʻlarining repatriatsiyasini toʻxtatishi mumkin. ‎6.4. Hukumat ochiq maʼlumotlarga, xususan, qonunchilik hujjatlariga hamda idoraviy normativ hujjatlarga, shuningdek, qandaydir tarzda Investorning manfaatlariga taalluqli boʻlgan sud qarorlariga erkin kirishni taʼminlaydi. ‎6.5. Hukumat davlat organi orqali Investorning soʻrovlariga muvofiq qoʻllaniladigan qonunchilikda nazarda tutilgan tartibda uni qiziqtirayotgan axborotni taqdim etishni taʼminlaydi. ‎‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ 7-modda. ‎Hisobotlar ‎‎ 7.1. Hukumat istalgan vaqtda Investor tomonidan ushbu Shartnoma boʻyicha qabul qilingan shartlar va aniq majburiyatlarning bajarilishini tekshirish, shu jumladan, texnik nazorat tartibida tekshiruvlar oʻtkazish huquqiga ega. Shu maqsadda Investor Hukumat tomonidan talab qilingan oqilona muddat ichida va Tomonlar bilan kelishilgan formatda bunday tekshirish uchun zarur boʻlgan maʼlumotlarni taqdim etishi kerak. ‎7.2. Investor ushbu Shartnoma boʻyicha Investor tomonidan qabul qilingan majburiyatlarni har chorakda ushbu Shartnomaning amal qilish muddati davomida va Hukumatning murojaatida soʻralgan barcha talablarni bajarish uchun Tomonlar uchun maqbul formatda hisobotlarni Hukumatga taqdim etish majburiyatini oladi. ‎‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ 8-modda. ‎Shartnomaning kuchga kirishi va amal qilish muddati ‎‎ 8.1. Ushbu Shartnoma Hukumat va Investor oʻrtasida imzolanganidan keyin qoʻllaniladigan qonunchilikka muvofiq tasdiqlanishi kerak va uni tasdiqlash toʻgʻrisida qaror qabul qilingan kundan boshlab kuchga kiradi (“Kuchga kirish sanasi”) va kuchga kirgan kundan boshlab _____ yil mobaynida amal qiladi. ‎8.2. Ushbu Shartnomaning barcha qoidalari Tomonlar uchun kuchga kirgan sanadan boshlab majburiy hisoblanadi. ‎‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎‎‎‎9-modda. ‎Shartnomani oʻzgartirish va bekor qilish 9.1. Hukumat va In?e?torning oʻzaro roziligi boʻyicha ushbu Shartnomaga oʻzgartirish va qoʻshimchalar kiritilishi mumkin. Oʻzgartirish va qoʻshimchalar yozma ravishda rasmiylashtirilishi va vakolatli vakillar tomonidan imzolanishi kerak. Bunda imzolangan oʻzgartish va qoʻshimchalar ushbu Shartnomaning ____-moddasida belgilangan tartibda kuchga kiradi. ‎9.2. Ushbu Shartnomaning amal qilishi: ‎ushbu shartnomada koʻrsatilgan amal qilish muddati tugagandan soʻng yoki ushbu Shartnomaga muvofiq Investor olgan majburiyatlar toʻliq hajmda bajarilgan hollarda; ‎Tomonlarning oʻzaro kelishuvi boʻyicha; ‎ushbu Shartnoma boʻyicha Hukumat yoki Investor qabul qilingan majburiyatlarni buzgan yoki bajarmagan taqdirda, ushbu Shartnomaning ____-moddasiga muvofiq Hukumat yoki Investorning tashabbusi bilan toʻxtatiladi. ‎‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎‎10-modda. ‎Fors-major 10.1. Tomonlar ushbu Shartnoma boʻyicha majburiyatlarning qisman yoki toʻliq bajarilmaganligi uchun javobgarlikdan ozod qilinadilar, agar u oldini olib boʻlmaydigan kuch, yaʼni favqulodda vaziyatlar va ushbu sharoitlarda muqarrar boʻlgan holatlar oqibatida yuzaga kelgan boʻlsa: tashqi obyektiv omillar (harbiy harakatlar, epidemiyalar, ish tashlashlar, shartnomaga muvofiq Tomonlarga yuklatilgan majburiyatlarni bajarishga toʻsqinlik qiluvchi sud jarayonlarining mavjudligi, oqilona nazorat qilinmaydigan boshqa hodisalar) taʼsiri natijasida tabiiy hodisalar (zilzilalar, suv toshqinlari va hokazolar), agar ushbu holatlar ushbu Shartnomaning bajarilishiga bevosita taʼsir qilgan boʻlsa, ushbu holatlarning amal qilish muddati mobaynida. ‎10.2. Tomonlar fors-major vaziyatlar boshlanishi haqida bir-birlarini xabardor qilishlari shart. Agar bir Tomon 30 (oʻttiz) kalendar kun mobaynida bunday holatlarning yuzaga kelishi haqida boshqa Tomonni oʻz vaqtida xabardor qilmasa, u holda oʻsha Tomon favqulodda holatlar sifatida koʻrsatilgan holatlarga murojaat qilish huquqini yoʻqotadi. ‎Ushbu favqulodda holat yuzaga kelgan mamlakatning vakolatli organi tomonidan berilgan tasdiq bunday holatlar mavjudligi va ularning davomiyligi haqida yetarli dalil boʻladi. ‎10.3. Favqulodda vaziyatlar yuzaga kelgan paytdan boshlab ushbu Shartnoma boʻyicha majburiyatlarni bajarish muddatlari bunday favqulodda vaziyatlarning amal qilish muddati mobaynida orqaga suriladi. ‎10.4. Agar vaziyatlar bir yildan ortiq vaqt davom etadigan boʻlsa, Tomonlar oʻzaro hisob-kitoblarni amalga oshirish va boshqa Tomonga yetkazilgan zararni kamaytirish boʻyicha barcha mumkin boʻlgan choralarni qoʻllab, jarimalar va (yoki) penyalarni toʻlamasdan ushbu Shartnomani davom ettirishdan voz kechishga haqli. ‎10.5. Tomonlar favqulodda vaziyatlarning oqibatlarini bartaraf etish uchun har qanday saʼy-harakatlarni amalga oshirishlari kerak. ‎‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎‎‎‎11-modda. ‎Nizolarni hal qilish 11.1. Tomonlar oʻrtasidagi ushbu Shartnomani bajarish bilan bogʻliq barcha kelishmovchiliklar va nizolar qoʻllaniladigan qonunchilikka muvofiq koʻrib chiqiladi (ushbu Shartnomadan kelib chiqadigan nizolarni hal qilish tartibi va koʻrib chiqish joyi Shartnoma Tomonlarining oʻzaro roziligi bilan belgilanadi). ‎11.2. Tomonlar oʻzaro muzokaralar va maslahatlashuvlar orqali ushbu Shartnomani bajarish bilan bogʻliq yuzaga keladigan kelishmovchiliklar va nizolarni hal qilish uchun barcha saʼy-harakatlarni amalga oshiradilar. ‎11.3. Kelishmovchiliklar va nizolar Tomonlarning har biri boshqa Tomonga har qanday daʼvo, kelishmovchilik va/yoki nizolar haqida xabar bergan sanadan boshlab Tomonlar tarafidan olti oy mobaynida muzokaralar va maslahatlashuv yoʻli bilan hal etilmasa, ushbu Shartnoma muddati tugagunga qadar yoki undan keyin kelib chiqadigan bunday daʼvolar, kelishmovchiliklar va/yoki nizolar (shu jumladan, arbitraj sudi tomonidan koʻrib chiqilishi mumkin boʻlgan har qanday nizo), Toshkent xalqaro arbitraj markazining (TIAC) Arbitraj Reglamentiga muvofiq yakuniy hal qilinishiga Tomonlar oʻz roziliklarini bildiradilar (yoki Shartnoma Tomonlarining oʻzaro kelishuviga koʻra ushbu Shartnomadan kelib chiqadigan tegishli sud yoki Arbitraj Reglamentiga koʻra nizolarni koʻrib chiqishning boshqa tartibi). ‎11.4. Har bir Tomon arbitraj toʻgʻrisidagi iltimosga muvofiq va arbitraj toʻgʻrisidagi iltimosga javoban bittadan arbitr tayinlaydi. Agar Tomon arbitrni tayinlamasa, unda tayinlashni TIAC amalga oshiradi. Shu tarzda tayinlangan ikki arbitr Arbitraj sudi tarkibining raisi boʻlgan uchinchi arbitrni tayinlaydi. ?gar ikkinchi arbitr tayinlangandan keyin oʻttiz (30) kalendar kun mobaynida ikkita arbitr bunday tayinlashni oʻtkaza olmasa, uchinchi arbitr TIAC tomonidan tayinlanadi (yoki Shartnoma Tomonlarning kelishuviga koʻra, ushbu Shartnomadan kelib chiqadigan nizolarni tegishli sud yoki Arbitrajning Reglamentiga binoan koʻrib chiqish boshqa tartibida). ‎11.5. Arbitraj sudining tarkibi nizo yoki arbitraj muhokamasiga nisbatan barcha huquqiy, daliliy va yurisdiksiya masalalarini (shu jumladan, nizo arbitraj sudida koʻrib chiqilishi kerak boʻlgan masalalarni) va arbitraj muhokamasi bilan bogʻliq barcha protsessual masalalarni hal qilishi mumkin. Arbitraj sudining tarkibi umumiy huquq va adolat huquqi (shu jumladan, taʼminlovchi choralar) boʻyicha sud himoyasini taʼminlashi, xarajatlarni (shu jumladan, yuridik xarajatlar va arbitraj xarajatlarini) va foizlarni qoplash uchun hukm chiqarishi mumkin. ‎11.6. Arbitraj sudi tarkibi joylashgan manzil Toshkent shahri va arbitrajning faoliyat tili ingliz tili hisoblanadi (yoki Shartnoma Tomonlarining oʻzaro kelishuviga koʻra ushbu Shartnomadan kelib chiqadigan nizolarni koʻrib chiqishning boshqa tegishli joyi va tili). ‎11.7. Arbitraj muhokamasi va undan bevosita yoki bilvosita kelib chiqadigan barcha masalalar Tomonlar tarafidan qattiq maxfiylik rejimida saqlanadi, maxfiy axborotni oshkor qilish qoʻllaniladigan qonunchilik boʻyicha talab qilinishi mumkin boʻlgan hollar bundan mustasno. ‎11.8. Arbitraj sudi tarkibining qarori yakuniy va tomonlar bajarishi shart hisoblanadi. Qaror tegishli yurisdiksiyaga ega boʻlgan har qanday sud tomonidan majburiy tarzda ijroga qaratilishi mumkin. ‎‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎‎12-modda. ‎Qoʻshimcha shartlar 12.1. Bir Tomondan boshqa Tomonga berilgan axborotning maxfiylik shartlari har qanday Tomonning yozma talabiga binoan belgilanishi mumkin. Maxfiy deb topilgan har qanday axborot oshkor qilinmasligi lozim. ‎12.2. Maxfiylik shartlari quyidagi holatlar uchun qoʻllanilmaydi: ‎ushbu Shartnomani amalga oshirish maqsadida ushbu Shartnoma va uning shartlari toʻgʻrisidagi axborotni davlat organlariga taqdim etishda; ‎bunday axborot amaldagi qonun hujjatlariga muvofiq yoki Oʻzbekiston Respublikasining davlat organlari yoki boshqa vakolatli organlari tomonidan qonuniy daʼvo taqdim etilganda faqat tushgan soʻrov hajmida oshkor etilishi kerak boʻlganida. ‎12.3. Ushbu shartnoma doirasida barcha bildirishnomalar Tomonlarga quyidagi manzillar boʻyicha yozma ravishda yuborilishi kerak: ‎Hukumat: ‎____________________________________________________.‎Investor: ‎____________________________________________________. ‎12.4. Pochta rekvizitlari oʻzgarganda Tomonlar bir-birlarini darhol xabardor qilishlari kerak. Eski manzillar va hisob-kitoblar boʻyicha amalga oshirilgan xatti-harakatlar, ularning oʻzgarishi haqida xabarnoma olinmaguncha qabul qilingan hisoblanadi. ‎12.5. Ushbu Shartnoma shartlari huquqiy oqibatlarga olib kelishi va huquqiy vorislar, benefitsiarlar va Tomonlar tarafidan tayinlangan shaxslar, shu jumladan, jamoat organlarining kelajakdagi barcha koʻrinishlari yoki shakllari uchun majburiy boʻlishi kerak. Bundan tashqari, ushbu Shartnoma boʻyicha Tomonlarning huquq va majburiyatlari korporatsiyalarning birlashuvi, konsolidatsiya, qoʻshib yuborish yoki Investor boshqaruvida boshqacha egalik qilish yoki oʻzgartirish orqali buzilmasligi kerak. ‎12.6. Tomonlar boshqa Tomonning yozma roziligisiz boshqa shaxslarga daʼvo qilish yoki huquq va majburiyatlarni berish huquqini bera olmaydi. ‎12.7. Ushbu Shartnoma (va unga ilova) ____ sahifada rus tilida (va ingliz tilida), toʻrt nusxada (har bir tilda) tuzilgan, bir xil qonuniy kuchga ega, biri Investor uchun, uchtasi esa Hukumat uchun. ‎12.8. Ingliz va rus tillaridagi matnlar oʻrtasida kelishmovchilik yuzaga kelganida, ingliz tilidagi matn ustunlikka ega. Ushbu Shartnomaga ilova ushbu Shartnomaning ajralmas qismi hisoblanadi. ‎‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎‎13-modda. ‎Tomonlarning rekvizitlari va imzolari ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎‎“Hukumat” ‎‎ ‎ ‎ ‎ ‎ “Investor” ‎ ‎ ‎ ‎ ‎‎Oʻzbekiston Respublikasi Investitsiyalar va tashqi ‎‎ ‎ ‎ ‎ ‎ Lavozimi ‎ ‎ ‎ ‎ savdo vazirligi ‎‎‎‎ ‎ ‎ ‎ ‎ Imzo‎‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎‎F.I.O. ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎‎Joylashishi: _________, ‎ ‎ ‎ ‎ ‎‎Joylashishi: _________,‎‎ ‎ ‎ ‎ ‎ ‎‎Bank rekvizitlari: ‎ ‎ ‎ ‎ ‎‎Bank rekvizitlari:‎‎ ‎ ‎